A Prizma Csoport, ahol az FM üzletág igazgatójaként dolgozom, több évtizedes tapasztalattal bír facility management területen. Erősségünk a professzionális hálózatüzemeltetés: országszerte rendelkezésre állnak szakembereink, eszközeink, kiépített infrastruktúránk, így széles körű szolgáltatást tudunk nyújtani a műszaki üzemeltetés, a catering, a takarítás, a kertészet, a flottakezelés, az őrzés-védelem és az építés, kivitelezés terén.

A Szövetség alelnökként azért küzdenék, hogy növeljem a létesítménygazdálkodási szakma elismertségét és presztizsét, erősítsem a köztudatban a tevékenységünk létjogosultságát. Célom, hogy javítsam a kommunikációt ügyfelek és szolgáltatók között, professzionális kapcsolatot teremtve a szolgáltatók és a leendő ügyfelek között, a közös célok, érdekek és értékek kiemelésével. Célom az egész iparág fejlődésén dolgozni, segíteni a szakmai standardek fejlesztését, a képzés magasabb szintre emelését, az innovációk elterjesztését. A szövetség tagjai és a szolgáltatók felé pedig szeretném növelni és demonstrálni érdekképviseletünk hitelességét, erejét, illetve együttműködést és közösséget teremteni.

Énmagam ingatlan szakközgazdászként közel két évtizede dolgozom a létesítménygazdálkodás területén, tizenegy éve vezető beosztásban. A Dome Facility Services Groupnál 2013-tól az FM üzletág igazgatójaként kiemelkedő eredményeket értem el a terület és a cég fejlesztésében, 2024-től pedig a Prizma Csoportnál szintén üzletág igazgatóként e terület hatékonyságán, fejlődésén dolgozom.